Diari Oficial de la Generalitat Valenciana


Sumari del DOGV 5012, del 24-05-2005 (2005/5052)

RESOLUCIÓ de 19 d'abril de 2005, del conseller de Justícia i Administracions Públiques, per la qual s'acorda la liquidació de la Fundació Peris Torres.
-------------------------------------------------------------------------------------------------------------------------------------------------------

### Dades del document

Número de DOGV
:   5012

Data del DOGV
:   24-05-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/5052


Data del document
:   19-04-2005

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * fundació
    * cessament d'activitat

RESOLUCIÓ de 19 d'abril de 2005, del conseller de Justícia i Administracions Públiques, per la qual s'acorda la liquidació de la Fundació Peris Torres. [2005/5052]
  
Vist l'expedient instruït per a la de liquidació de la Fundació Peris Torres, resulten els següents,
  
Fets
  
Primer. En data dos de febrer de 2005, el Jutjat de Primera Instància número 21 de València, va dictar sentència d'extinció de la Fundació Peris Torres, per impossibilitat de compliment del fi fundacional, per la qual cosa s'estimava la sol·licitud d'extinció realitzada per la Generalitat Valenciana.
  
Segon. Que mitjançant escrit de data 15 d'abril de 2005, del Gabinet Jurídic de Presidència, es va trametre al Servei d'Entitats Jurídiques la Sentència de 2 de febrer de 2005, dictada en el judici ordinari 862/2004, pel Jutjat de Primera Instància número 21 de València, per la qual s'estima la demanda interposada per la Generalitat Valenciana contra el Patronat de la Fundació Peris Torres, i declara la seua extinció per la impossibilitat de realització dels seus fins fundacionals.
  
Tercer. Que de les dades que hi ha al Registre de Fundacions, la dotació de la Fundació estava formada per 1.000.000 de pessetes, dins del procediment de liquidació de la Fundació Peris Torres, mitjançant escrits del Servei d'Entitats Jurídiques, de data 6 de juny de 2003, 25 de juliol de 2003 i 23 de març de 2004, es va sol·licitar del Banco Zaragozano que informara si l'esmentada Fundació tenia algun depòsit en efectiu o qualsevol altre.
  
Quart. Per escrit de data 3 de juny de 2004, el Banco Zaragozano va adjuntar còpia acreditativa de la retirada d'un fons per valor d'1.680.000 pessetes, que obeeix a moviment de traspàs efectuat amb data 02-01-1997 des del compte 10/709-5 de l'esmentada Fundació Peris Torres, al compte de la societat Peris Torres, SL. Pel que realitzats dits esbrinaments per a la liquidació, no hi ha constància al Registre de Fundacions de l'existència de cap altres béns o drets que puguen ser liquidats.
  
Fonaments de Dret
  
I. L'article únic del Decret 8/2004, de 3 de setembre, del president de la Generalitat, pel qual s'assignen competències a la Presidència de la Generalitat i a les conselleries amb competències executives, així com l'article 1 del Decret 181/2004, de l'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, determinen que a aquesta Conselleria correspon exercir, entre altres, les competències en matèria de fundacions.
  
II. L'article 2 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, estableix que el Protectorat de les Fundacions de la Comunitat Valenciana l'exerceix la conselleria competent en matèria de fundacions, i correspon al conseller la titularitat del Protectorat, sense perjudici de la possibilitat de la seua delegació o desconcentració.
  
III. L'article 26 de la Llei 8/98, de 9 de desembre, de Fundacions de la Comunitat Valenciana, i l'article 40 del Decret 139/2001, de 5 de setembre, pel qual s'aprova el Reglament de Fundacions de la Comunitat Valenciana, estableixen que l'extinció de la Fundació determinarà l'obertura del procediment de liquidació que realitzarà el Patronat de la Fundació, sota el control del Protectorat.
  
IV. Declarada l'extinció de la Fundació per la impossibilitat de realització del fi fundacional, d'acord amb la resolució judicial que se cita en l'antecedent de fet segon de la present Resolució, i a causa de la inexistència de Patronat, el procediment de liquidació ha sigut dut a terme pel Protectorat, a l'empara del que disposa l'article 29 g) de la Llei 8/98, de 9 de desembre, de Fundacions de la Comunitat Valenciana, i no hi ha béns ni drets resultants de la liquidació practicada.
  
V. L'article 47m) del Decret 139/2001, de 5 de setembre, pel qual s'aprova el Reglament de Fundacions de la Comunitat Valenciana, estableix l'obligació de la inscripció al Registre de Fundacions de la Comunitat Valenciana de l'extinció i liquidació de les fundacions.
  
Vistos els preceptes legals esmentats i altres generals de pertinent aplicació, resolc:
  
Primer
  
Acordar la liquidació de la Fundació Peris Torres.
  
Segon
  
Inscriure l'acord de liquidació de la Fundació Peris Torres al Registre de Fundacions de la Comunitat Valenciana, no existint béns ni drets resultants de l'esmentada liquidació.
  
Publiqueu la present Resolució, que és definitiva en via administrativa. Contra aquesta podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua publicació, d'acord amb el que estableix l'article 14 de la Llei 29/98, de 13 de juliol, Reguladora de la Jurisdicció Contenciosa Administrativa. Sense perjudici de poder interposar, si fa el cas, recurs de reposició potestatiu en el termini d'un mes, davant el conseller de Justícia i Administracions Públiques, o qualsevol altre recurs que s'estime procedent.
  
València, 19 d'abril de 2005.- El conseller de Justícia i Administracions Públiques: Miguel Peralta Viñes